Kubotshwa Izisebenzi Ze ZESN Ezimbili eDete
Umnumzana Ndodana Ndlovu Lo Thulani Ndlovu babotshwe besetheswa umlandu wokuqhuba umhlangano lezakhamizi bengacelana imvumo yamapholisa
Inhlanganiso ye Zimbabwe Election Support Network i ZESNibika ukuthi kulezisebenzi zayo ezimbili ezibotshwe ngamapholisa eDete izolo ntambama ziqhuba umhlanganowokulimukisa uzulu ngendaba zokhetho. Umnumzana Thulani Ndlovu loNdodana Ndlovubabotshwe izolo ntambama ngamapholisa eDete kodwa uNdodana wakhululwa namhlaekuseni. UThulani usiwe emapholiseni e Hwange njalo iZESN isithumele amagqwethaeHwange ukuyalungisa loludaba. Ababili laba betheswa icala lokuqhuba umhlanganobengacelanga imvumo yamapholisa. Ukubotshwa kwababili laba kulandela ukubotshwanjalo kweziphathamandla zenhlanganiso yeNANGO eVictoria Falls ngeSonto. Kuyonale iviki njalo kuphose kwathunjwa esinye isiphathamandla sebandla leMDCelikhokhelwa nguMnumzana Morgan Tsvangirai eHarare, uNkosikazi Edith Mushayire,ophunyuke ngemva kokuhlaba umkhosi. Esinye isiphathamandla se MDC le uMnumzanaPascal Gwezere laye uthunjwe ngamadoda abehlome ngemibhobho emzini wakheeMufakose ngolweSibili ntambama kodwa wabuyiselwa emzini wakhe izoloekuseni. AbeMDC babika ukuthi elizweni sokuqhamuke udlakela lokuhlukuluzwakwabasekeli balo ngemva kokuphuma kwalo nganxanye kuhulumende womanyano. UNkosazana Anna Moyo ligqwetha elilwela ilungelo loluntu. UNkosazana Moyo utshele uBrenda Moyo weStudio7 ukuthiizehlakalo lezi ziveza sobala ukuthi ilizwe liqhubeka lisephula amalungelokazulu.